khistorydata/jeongjo-sjw-relations huggingface dataset:
정조 2년
戊戌五月十一日未時。上御誠正閣。藥房副提調。持加減交濟湯入侍時。副提調洪國榮。記事官柳孟養徐龍輔金勉柱。醫官慶絢。以次進伏訖。絢奉湯劑進前。上進御。上曰。禮判以嬪御封爵後事。請令弘文館博考定制。故許之。而可據之例。或多有乎。國榮曰。非但我朝亦當有之。宋明之時。當有可據者矣。上曰。旱乾若此之甚。言念民事。誠甚罔涯。國榮曰。今日則比前暴熱。庶可有沛然之意。而中外方焦遑。所見誠切悶矣。上曰。嶺南畢賑狀已入來。而麥旣告歉。賑又撤罷。民何以料生。中夜思惟。益切矜悶。國榮曰。麥事雖未免凶。數月則似無遑急之慮矣。上曰。見金鍾秀疏。則病勢不輕云。心甚矜惻矣。國榮曰。其病不至深慮。而時月內不得蘇醒云矣。命退去。諸臣以次出。
정조 2년
戊戌五月十一日戌時。上御誠正閣。都承旨入侍時。行都承旨洪國榮。記事官柳孟養徐龍輔金勉柱。以次進伏訖。上曰。揀擇。初欲待秋擧行矣。慈殿病患中。速見佳婦之意。屢屢下敎。故不得已進定於來月矣。國榮曰。雖是盛熱。慈敎旣如此。則豈可遷延乎。上曰。揀擇後。嘉禮當卽擧行。凡諸擧行之事。似當窘速矣。國榮曰。嘉禮則似於念後晦前。當爲擇定。其間似不至大段窘速矣。上曰。嘉禮時雖不設都監。都廳一員。不可不差出矣。國榮曰。前例玉堂中一人除禮郞。仍兼都廳云矣。命讀執義兪彦鏶疏。賜批。上曰。前後敦諭。非止一再。而山林之士。一味巽讓。無意造朝。雖緣予誠淺之致。讀書林下。若有需世之志。則何如是邁邁乎。還切慨咄。國榮曰。殿下招徠之誠。靡不勤至。而山林宿德之士。猶不得克回遐心。但當更加誠禮。以期幡然。是臣之望矣。命退去。諸臣以次出。
정조 2년
行都承旨洪國榮宿衛所直。左承旨徐有防病。右承旨吳載紹坐直。左副承旨李鎭衡坐。右副承旨申應顯坐直。同副承旨李在學坐。注書柳孟養藥院直鄭東浚仕直。事變假注書徐鼎修仕。
정조 2년
洪國榮啓曰。左承旨徐有防。今日不爲仕進。卽爲牌招。何如。傳曰。允。
정조 2년
以左承旨徐有防牌不進罷職傳旨。傳于吳載紹曰。只推。
정조 2년
以備忘記。傳于李鎭衡曰。明義錄續明義錄。兩南印本。旣已來到。今日亦爲頒賜。而其中吏曹受點東班外官政院下吏齎傳。兵曹受點西班外官奎章閣下吏齎傳。而守令邊將。則本道監兵使處。都封下送。以爲自本道頒給之地事。本院本閣知悉。至於閣吏齎傳。此是特敎。使勿援例事。一體分付。
정조 2년
以校理嚴思晩金憙。副校理黃昇源李泰永牌不進罷職傳旨。傳于李鎭衡曰。只推。
정조 2년
李鎭衡啓曰。璿源殿影幀奉安時及延祜宮上謚封園時。本院有考例擧行之事。實錄廳所去。癸酉六月日記及乙亥五月六月。乙卯九月。戊辰二月日記。姑爲輸來之意。敢啓。傳曰。知道。
정조 2년
傳于李鎭衡曰。續明義錄印本餘二十七內。奎章閣宿衛所堂后五軍門五處史閣內兵曹摠府漢城府五部成均館四學春秋館頒給。
정조 2년
事變假注書望李祖承。奉命在外。代以徐鼎修爲事變假注書。
정조 2년
申應顯。以弘文館言啓曰。本館上番闕直。事甚未安。修撰姜忱。副修撰南鶴聞。竝卽牌招。以爲推移姑陞入直之地。何如。傳曰。允。
정조 2년
吳載紹。以兵曹言啓曰。今五月十五日影幀奉安時。禁軍及挾神輦軍。依祔廟時例磨鍊事。旣承下敎。而又以一依影幁移奉江都時例擧行事。命下矣。考見移奉江都時謄錄。則禁軍二十員。挾神輦軍二十名。前後射隊軍一百名。而祔廟時則禁軍三十員。挾神輦軍六十名。前後射隊軍四百名矣。依初十日傳敎。以乙丑年江都移奉時例磨鍊乎。敢稟。傳曰。知道。
정조 2년
又以兵曹言啓曰。取考乙丑年影幀移奉江都時謄錄。則本曹都摠府堂郞各一員侍衛。而今番大駕慶熙宮動駕時。侍衛及影幀奉安璿源殿藏譜閣時侍衛。本曹摠府堂郞。無以推移備員。分官各二員差出。以爲侍衛之地。何如。傳曰。允。
정조 2년
又以濬川司言啓曰。本司都廳李壽弘有頉。代以御營廳千摠李鎭璧差下。使之察任。何如。傳曰。允。
정조 2년
持平申應淵啓曰。臣初入臺地。觸事昏憒。瘡疣百出。日前賀班纔罷。召牌繼臨。而區區情勢。有難冒膺。蒼黃陳疏。略附懲討之義。而至於安置罪人朴宗集之宗字。誤書以初名相字。率爾書呈。告君文字。體段甚重。古人以誤書一劃。至稱死罪。況於罪人名字。初不詳審。誤書章奏。至達睿覽。臣之昏謬顚錯之失。尤無所逃。其何可一刻仍冒於臺次乎。請命遞斥臣職。答曰。勿辭。亦勿退待。
정조 2년
大司憲吳載純。大司諫金履素。司諫呂善亨。掌令權坪。持平李洪載。正言洪文泳。修撰洪明浩姜忱。副修撰南鶴聞啓曰。請鄭妻爲先削其爵號。亟施邦憲。使四百年宗社。轉危而爲安焉。請還寢遠竄罪人韓翼謩。金吾草記勿施之命。仍施遠竄之典。請放歸田里罪人金相福。爲先極邊遠竄。措辭見上答三司曰。不允。
정조 2년
大司憲吳載純。大司諫金履素。司諫呂善亨。掌令權坪。持平李洪載。正言洪文泳啓曰。請薪智島定配罪人敬彬。熊川縣定配罪人成運。亟令王府。更爲設鞫得情。請還寢象厚放歸田里之命。仍施絶島定配之典。請彦衡養遂獻遂。竝令王府。設鞫嚴問。請還寢會遂絶島定配之命。仍令王府。設鞫得情。請還寢李觀源定配之命。更令王府。設鞫得情。請黑山島定配罪人龜柱。亟加嚴鞫。快正王法。請逆禶妻金吾初定濟州地定配。籍没家産。一依法典擧行。請遲晩後物故罪人啓能。亟施孥籍之典。請令王府一依古典。趾賊等凶種之年未滿者。待其稍長。卽施邦刑。俾絶凶逆易種養禍之患。措辭見上答兩司曰。不允。籍産事。久益不忍聞。亟停勿煩。
정조 2년
持平李洪載啓曰。請大靜縣爲奴罪人金壽賢。依律處斷。請興陽縣爲奴罪人河翼龍。南海縣爲奴罪人金重得。亟令王府。設鞫得情。快正王法。請梁山郡定配罪人錫達。依律處斷。請削黜罪人金漢耆。亟施竄配之典。請南海縣竄配罪人金載順。亟令王府。設鞫嚴問。請三水府定配罪人洪達洙。亟令王府。更加嚴鞫。依律處斷。請長鬐縣遠竄罪人聖中。亟令王府。設鞫嚴問。期於得情。快正王法。請削板罪人有臣宗甲義駿。竝令王府。設鞫嚴問。依律處斷。請鍾城府定配罪人趙濟泰。海南縣定配罪人李潤成。更令王府。設鞫得情。施以當律。請楸子島定配罪人趙嵎。亟寢酌處之命。仍令王府。設鞫得情。快正王法。請旌義縣減死安置罪人興老。亟寢酌處之命。仍令王府。設鞫得情。快正王法。請還收罪人李彝永李㖯伊重根。減死刑配之命。竝依本律施行。請薪智島荐棘罪人瑩中。設鞫嚴問。快施當律。措辭見上答府曰。不允。
정조 2년
司諫呂善亨啓曰。請大靜縣爲奴罪人金壽賢。更令王府。設鞫嚴問。依律處斷。請爲奴罪人河翼龍金重得。亟令王府。設鞫得情。快正王法。請海南縣定配罪人李弘濟。亟令王府。設鞫嚴問。請海南縣竄配罪人金載順。亟令王府。設鞫嚴問。請寢竄逐罪人朴宗岳放釋之命。請遠竄罪人聖中。放逐罪人有臣宗甲義駿等。竝令王府。設鞫嚴問。期於得情。快正王法。請還寢福氷酌處之命。依律處斷。請海美縣定配罪人申光復。更令王府。嚴鞫得情。請金甲島爲奴罪人克觀。古今島爲奴罪人克泰。泗川縣定配罪人萬赫。更令王府。嚴鞫得情。快正王法。請定配罪人具翼遠。亟寢酌處之命。仍令王府。嚴鞫得情。快施當律。請減死安置罪人大燮。亟寢酌處之命。仍令王府設鞫得情。快正王法。請減死罪人弼海。亟寢酌處之命。仍令王府設鞫得情。快正王法。請放逐鄕里罪人尹得毅。施以屛裔之典。請韓後翼。卽令王府嚴鞫得情。快正邦刑。請遠竄罪人安兼濟李宅鎭。亟命王府。竝加嚴鞫。期於得情。依律處斷。請恒善支屬。亟命散配。日謙兄第。竝投絶島。以嚴隄防。請還寢禁庭拔劍罪人朴重根。殺人罪人李彝永。僞印曆書罪人李㖯伊減死之命。依律處斷。請荐棘罪人瑩中。亟令王府。設鞫嚴問。快施當律。請亟收放逐罪人鄭遠達。珍島郡定配罪人閔百奮放釋之命。請固城縣投畀罪人李鎭常。巨濟府絶島安置罪人朴宗集。亟令王府。拿鞫得情。施以當律。措辭見上答院曰。不允。朴宗岳事。尹得毅事。亟停勿煩。
정조 2년
領議政金尙喆。左議政鄭存謙。右議政徐命善箚曰。卽伏見諫長疏本。以洪樂任處分時。大臣三司之無一人爭執。至有慨然之斥。臣等於此。不勝悚蹙之至。咫尺帳殿。徒感聖敎之懇惻。倉卒周旋。未暇情法之勘量。致使臺議峻發。伊時三司。亦方引義。臣等願安可晏如乎。玆敢聯陳短箚。伏乞聖明。亟降威譴。以謝人言。以靖私義焉。答曰。省箚具悉。卿等之懇。臺臣所言。於卿等豈有深意。而卿等亦何可過引乎。幸卽安心勿辭焉。仍傳曰。此批答。遣史官傳諭于領議政左議政右議政。
정조 2년
戊戌五月十二日卯時。上御誠正閣。都承旨入侍時。行都承旨洪國榮。記事官柳孟養徐龍輔金勉柱。以次進伏訖。國榮曰。夜間聖體。若何。上曰。一樣矣。命讀公事。國榮讀奏。上曰。續明義錄諺解。印出已久。而連因多事。尙未頒賜。今明間頒賜。好矣。國榮曰。頒賜處。下敎然後。當爲擧行矣。上曰。注書出去。令吏兵曹。單子書入事。分付。賤臣承命。分付。上曰。十五日影幀移奉時。藏譜閣奉安本。當先爲移奉乎。國榮曰。儀註以此磨鍊云矣。命退去。諸臣以次出。
정조 2년
戊戌五月十二日未時。上御誠正閣。藥房副提調持加減交濟湯入侍時。副提調洪國榮。記事官柳孟養徐龍輔金勉柱。醫官慶絢。以次進伏訖。絢奉湯劑進前。上進御。上曰。大臣因諫長之疏。一時陳箚。臺言固無深意。而何如是過引乎。國榮曰。諫疏慨然之斥。可爲引嫌之資矣。上曰。續明義錄頒賜餘者。尙爲近三十卷。或有未頒處。頒給。好矣。國榮曰。各司想多未頒處。抄出頒給。無妨矣。上曰。令政院未頒處抄入事。分付。命退去。諸臣以次出。
정조 2년
戊戌五月十二日戌時。上御誠正閣。都承旨入侍時。行都承旨洪國榮。記事官柳孟養徐龍輔金勉柱。以次進伏訖。上曰。續明義錄諺解。盡爲頒賜乎。國榮曰。日勢已暮。故姑未盡頒矣。上曰。今番則可謂廣布乎。國榮曰。名以侍從者。皆得參於頒賜矣。上曰。玉堂何爲違牌。而至於闕直乎。國榮曰。皆以其時三司之人諫疏出。而擧皆引義云矣。上曰。今番影幀移奉時。當出分承史乎。國榮曰。然矣。命讀諸道狀啓。國榮讀奏。命書判付。命退去。諸臣以次出。
정조 2년
行都承旨洪國榮宿衛所直。左承旨徐有防坐直。右承旨吳載紹坐。左副承旨李鎭衡坐直。右副承旨申應顯坐。同副承旨李在學坐。注書柳孟養藥院直鄭東浚仕直。事變假注書徐鼎修仕。
정조 2년
藥房都提調徐命善。提調具允鈺。左副承旨李鎭衡啓曰。伏未審日間。聖體。若何。臣等今日率諸御醫。趁早入診。詳察聖候。爲宜。王大妃殿氣候。何如。惠慶宮氣候。何如。臣等不任區區憂慮。敢來問安。竝此仰稟。答曰。知道。
정조 2년
王大妃殿惠慶宮中宮殿。藥房口傳門安。答曰。知道。
정조 2년
以備忘記傳于徐有防曰。今下弓矢。森森坡萬戶。申載興處。給送。
정조 2년
吳載紹啓曰。事變假注書徐鼎修。時無職名。令該曹依例付軍職。冠帶常仕。何如。傳曰。允。
정조 2년
以副修撰南鶴聞牌不進罷職傳旨。傳于李在學曰。只推。
정조 2년
以備忘記傳于李鎭衡曰。簪角二桶。紅花一百斤。梅實五斗。入于惠慶宮事。分付戶曹。
정조 2년
以慶尙監司李性源狀啓。靑松等官居束伍軍朴玉郞等。囕燒死事。傳于李鎭衡曰。令本道恤典擧行。
정조 2년
分假注書望。以李尙度爲分假注書。以張志顯爲分假注書。以申大龜爲分假注書。以權儐爲分假注書。
정조 2년
李鎭衡。以弘文館言啓曰。本館上番副校理臣黃昇源。以實錄廳郞廳。今日晝仕出去。而每每草記。事涉煩瀆。今後則除草記往來之意。敢啓。傳曰。知道。
정조 2년
李鎭衡。以吏曹言啓曰。今此影幀移奉時。分承旨四員及分兵曹堂郞各二員。依禮曹節目及兵曹草記。口傳備擬以入之意。敢啓。傳曰。知道。
정조 2년
吏曹口傳政事。以安聖彬兪恒柱李敬玉任希簡爲分承旨。以柳薫李正吾爲分兵曹參議。金健修爲分兵曹正郞。趙夢濂爲分兵曹佐郞。
정조 2년
徐有防。以兵曹言啓曰。今此影幀移奉時。侍衛分都摠府摠管都事差出事。草記允下矣。口傳備擬以入之意。敢啓。傳曰。知道。
정조 2년
兵曹口傳政事。以金光國黃宷爲分副摠管。鄭世柱李鉉相爲分都摠都事。
정조 2년
李鎭衡。以禮曹言啓曰。今此景賢堂奉安影幀移奉璿源殿及藏譜閣敎是時。只令各該司擧行。則不無窘束之患。都監雖已撤罷。其時領役部將及員役。使之待令專掌檢飭擧行。俾無做錯之弊。何如。傳曰。允。
정조 2년
吳載紹。以兵曹言啓曰。謁聖吉日。禮曹以七月二十五日。旣已推擇啓下。武科初試吉日。令日官推擇。則來七月初八日爲吉云。以此日擧行。而額數則依前例分兩所。各取五十人之意。敢啓。傳曰。知道。
정조 2년
又以兵曹言啓曰。今月十五日慶熙宮擧動時。本曹補把。京畿驛馬十五匹。依例入把之意。敢啓。傳曰。知道。
정조 2년
大司憲吳載純。大司諫金履素。司諫呂善亨。掌令權坪。持平申應淵李洪載。校理嚴思晩。副校理黃昇源。正言洪文泳。修撰洪明浩姜忱。副修撰南鶴聞啓曰。請鄭妻爲先削其爵號。亟施邦憲。使四百年宗社。轉危而爲安焉。請還寢遠竄罪人韓翼謩。金吾草記勿施之命。仍施遠竄之典。請放歸田里罪人金相福。爲先極邊遠竄。措辭見上答三司曰。不允。
정조 2년
大司憲吳載純。大司諫金履素。司諫呂善亨。掌令權坪。持平申應淵李洪載。正言洪文泳啓曰。請薪智島定配罪人敬彬。熊川縣定配罪人成運。亟令王府。更爲設鞫得情。請還寢象厚。放歸田里之命。仍施絶島定配之典。請彦衡養遂獻遂。竝令王府。設鞫嚴問。請還寢會遂。絶島定配之命。仍令王府。設鞫得情。請還寢李觀源定配之命。更令王府。設鞫得情。請黑山島定配罪人龜柱。亟加嚴鞫。快正王法。請逆禶妻。金吾初定濟州地定配。籍沒家産。一依法典擧行。請遲晩後物故罪人啓能。亟施孥籍之典。請令王府一依古典。趾賊等凶種之年未滿者。待其稍長。卽施邦刑。俾絶凶逆易種養禍之患。措辭見上答兩司曰。不允。籍産事。久益不忍聞。亟停勿煩。
정조 2년
持平申應淵啓曰。請大靜縣爲奴罪人金壽賢。依律處斷。請興陽縣爲奴罪人河翼龍。南海縣爲奴罪人金重得。亟令王府。設鞫得情。快正王法。請梁山郡定配罪人錫達。依律處斷。請削黜罪人金漢耆。亟施竄配之典。請海南縣竄配罪人金載順。亟令王府。設鞫嚴問。請三水府定配罪人洪達洙。亟令王府。更加嚴鞫。依律處斷。請長鬐縣遠竄罪人聖中。亟令王府。設鞫嚴問。期於得情。快正王法。請削板罪人有臣宗甲義駿。竝令王府。設鞫嚴問。依律處斷。請鍾城府定配罪人趙濟泰。海南縣定配罪人李潤成。更令王府。設鞫得情。施以當律。請楸子島定配罪人趙嵎。亟寢酌處之命。仍令王府。設鞫得情。快正王法。請旌義縣減死安置罪人興老。亟寢酌處之命。仍令王府。設鞫得情。快正王法。請還收罪人李彝永李㖯伊重根。減死刑配之命。竝依本律施行。請薪智島荐棘罪人瑩中。設鞫嚴問。快施當律。措辭見上答府曰。不允。
정조 2년
正言洪文泳啓曰。請大靜縣爲奴罪人金壽賢。更令王府。設鞫嚴問。依律處斷。請爲奴罪人河翼龍金重得。亟命王府。設鞫得情。快正王法。請海南縣定配罪人李弘濟。亟令王府。設鞫嚴問。請海南縣竄配罪人金載順。亟令王府。設鞫嚴問。請寢竄逐罪人朴宗岳放釋之命。請遠竄罪人聖中。放逐罪人有臣宗甲義駿等。竝令王府。設鞫嚴問。期於得情。快正王法。請還寢福氷酌處之命。依律處斷。請海美縣定配罪人申光復。更令王府。嚴鞫得情。請金甲島爲奴罪人克觀。古今島爲奴罪人克泰。泗川縣定配罪人萬赫。更令王府。嚴鞫得情。快正王法。請定配罪人具翼遠。亟寢酌處之命。仍令王府。嚴鞫得情。快施當律。請減死安置罪人大燮。亟寢酌處之命。仍令王府。設鞫得情。快正王法。請減死罪人弼海。亟寢酌處之命。仍令王府。設鞫得情。快正王法。請放逐鄕里罪人尹得毅。施以屛裔之典。請韓後翼。卽令王府。嚴鞫得情。快正邦刑。請遠竄罪人安兼濟李宅鎭。亟令王府。竝加嚴鞫。期於得情。依律處斷。請恒善支屬。亟命散配。日謙兄弟。竝投絶島。以嚴隄防。請還寢禁庭拔劍罪人朴重根。殺人罪人李彝永。僞印曆書罪人李㖯伊減死之命。依律處斷。請荐棘罪人瑩中。亟令王府。設鞫嚴問。快施當律。請亟收放逐罪人鄭遠達。珍島郡定配罪人閔百奮放釋之命。請固城縣投畀罪人李鎭常。巨濟府絶島安置罪人朴宗集。亟令王府。拿鞫得情。施以當律。措辭見上吳濬根以凶猾之人。粗挾文墨之技。托跡閔家。結爲心腹。弘燮父子結科之文。皆出此人之手而前後濫職實藉其汲引之力。大小事爲。無不爛熳參涉。則渠以凶賊押客罪如此。不可以削板而止。請吳濬根。亟施屛裔之典。答院曰。不允。朴宗岳事尹得毅事。亟停勿煩。末端事。爲先削版。
정조 2년
戊戌五月十三日卯時。上御誠正閣。都承旨入侍時。行都承旨洪國榮。記事官柳孟養徐龍輔金勉柱。以次進伏訖。國榮曰。夜間聖體。若何。上曰。一樣矣。命讀公事。國榮讀奏。上曰。右相漢城右尹入侍。出榻敎右議政徐命善。漢城右尹鄭民始進前。命善曰。近日聖體。若何。上曰。一樣矣。命善曰。王大妃殿氣候。此時。若何。上曰。一樣矣。命善曰。惠慶宮氣候。若何。上曰。一樣矣。上曰。不雨可悶矣。命善曰。旱災太甚。農事愆期。民憂國計。誠爲悶切矣。上曰。問安使何時當離發乎。命善曰。前例則七月初生離發云。而今番則姑未知的在何時矣。上曰。瀋陽拒此爲幾里。命善曰。一千七百里云矣。上曰。揀擇以六月爲之事。下敎。而外方處子。當此劇熱。裝送甚難。似有未及之慮。欲以涼生後退定。卿意。何如。命善曰。揀擇以來。月望後擇定。則外方處子。似必及期來會。且揀擇旣有命。則莫重之事。固不當進退矣。國榮曰。旣有閏月。來月似不至極熱矣。上曰。京中處子。成冊爲幾何。民始曰。除雜頉僅爲三十餘處矣。上曰。朴相集改名宗字。極甚怪訝。命善曰。當初諸朴改名時。混淪改之云矣。上曰。改名前被謫。則豈於臺啓任自改書其名字乎。國榮曰。此是臺諫不審之失矣。命善曰。延祜宮上謚時。當爲改題主乎。上曰。旣有已例。今番不必改題矣。命善曰。不爲改題。誠甚好矣。上曰。右尹加資後。實職初爲之乎。民始曰。曾經同經筵矣。上曰。揀擇終有掣礙之端。生涼後擧行。無妨矣。命善曰。聖意豈如是。則小爲退定。似好矣。國榮曰。若退定則嘉禮凡節。亦無窘速之弊矣。命退去。諸臣以次出。
정조 2년
戊戌五月十三日未時。上御誠正閣。藥房副提調持加減交濟湯入侍時。副提調洪國榮。記事官柳孟養徐龍輔金勉柱。醫官慶絢。以次進伏訖。絢奉湯劑進前。上進御。上曰。昨日頗有雨意。故深以顒望矣。今日西風連吹。烈陽復出。若此不已。則祈雨祭非久當始矣。國榮曰。數日內。若不雨。則不可不始祈雨矣。上曰。揀擇之以來月爲定者。果因慈殿下敎爲之。固難更爲進退。而非但外方處子。未及上來。劇熱擧行。極甚窘速。故今日問議大臣後。以此意已仰稟於慈殿。待涼生後擧行事。爲定矣。國榮曰。更爲下敎然後。當知委京外矣。上曰。更當下敎矣。命退去。諸臣以次出。
정조 2년
戊戌五月十三日戌時。上御誠正閣。都承旨入侍時。行都承旨洪國榮。記事官柳孟養徐龍輔金勉柱。以次進伏訖。上曰。臺啓之朴相集改名入啓。自何時爲之云乎。國榮曰。當初發啓時。以宗字書入。故其後仍爲襲謬。依前爲之云矣。上曰。問安使初入去。則當於何時還來乎。國榮曰。例於九月晦間還出矣。上曰。卽見諸道狀啓。則民人之囕饒死者。相續不絶。至於關西。癘疫大熾。荐飢之餘。虎患癘疫之害民。誠甚驚慘矣。國榮曰。歲飢則癘疫之熾盛。卽是時運之所關。前頭之憂。誠不少矣。命退去。諸臣以次出。
정조 2년
行都承旨洪國榮宿衛所直。左承旨徐有防齋宿。右承旨吳載紹齋直。左副承旨李鎭衡齋宿。右副承旨申應顯齋宿。同副承旨李在學齋直。注書柳孟養藥院直鄭東浚齋直。事變假注書徐鼎修仕。
정조 2년
徐有防。以都摠府言啓曰。今日入直內三廳。武兼禁軍及軍兵等。中日習射。請出標信。傳曰。知道。
정조 2년
李鎭衡啓曰。禮曹判書李景祜。依下敎來待矣。傳曰。入侍。
정조 2년
吳載紹。以刑曹言啓曰。卽者南部居李召史呈狀內。前參奉具彝錫。送其奴僕。奪取其家劵衣服。仍爲捉去。謂以三百兩錢。曾授於其夫云。而使渠備納至施周牢。故不至冤有此來訴云。私門周牢之說。聞極驚駭。彝錫家婢僕。捉來査問。則以爲李女卽彝錫奴好老味之花妻。而好老味本妻。暗囑於彝錫。結縛李女而捉來。至有許多錢貫勒徵之事。而施以周牢之刑。果爲的實云。故李女傷處。使月令醫員。亦爲看審。則兩脚索痕狼藉矣。其所奪去家劵與物件。卽爲推給。好老味本妻。慫慂行惡之罪。自臣曹今方懲治。而周牢自是治盜之重刑。則何敢聽人之潛囑。濫施惡刑於私家乎。原其所爲。誠極駿痛。其在懲後之道。不可不嚴繩。而係是朝官。移義府處之。何如。傳曰。允。
정조 2년
以刑曹前參奉具彝錫移義禁府草記。傳于吳載紹曰。令該府嚴問。
정조 2년
分假注書望。申大龜權儐在外。代以朴奎淳兪任柱爲分假注書。
정조 2년
徐有防。以都摠府言啓曰。今日入直內三廳武兼禁軍及軍兵等。中日習射事。標信命下矣。景慕宮夏享祭親行齋戒相値。不得爲之之意。敢啓。傳曰。知道。
정조 2년
李鎭衡。以禮曹言啓曰。今此景慕宮夏享祭親行時。省牲省器。依例以親臨磨鍊擧行乎。敢稟。傳曰。知道。
정조 2년
吳載紹。以義禁府言啓曰。明日擧動時各差備都事。當以十六員分差。而無以備數。假都事六員。令該曹依例差出。以爲分排之地。何如。傳曰。允。
정조 2년
徐有防。以兵曹言啓曰。明日慶熙宮動駕時。兩營留陣安徐事。命下。而景慕宮動駕經宿。與當日還宮有異。兩營留陣。依例磨鍊以入之意。敢啓。傳曰。知道。留陣處所。與宮內夐越。今後定式。親祭景慕宮時留陣。則以日瞻門外館峴前路及本宮洞口外廣濶處。結陣。
정조 2년
戊戌五月十四日卯時。上御誠正閣。都承旨入侍時。行都承旨洪國榮。記事官柳孟養徐龍輔金勉柱。以次進伏訖。國榮曰。夜間聖體。若何。上曰。一樣矣。命讀公事。國榮讀奏。上曰。具彝錫之聽人潛囑。私門周牢。極涉駭悖。此等之類。各別嚴處然後。可以懲勵矣。國榮曰。近來法紀稍嚴。此等之類。固不敢肆行蔑法之事。而猶有如此之事。極甚駭痛矣。上曰。景慕宮夏享大祭。當爲親祭。而明日璿源殿影幀移奉時相値事多掣礙矣。國榮曰。景慕宮大祭。制畢後初也。禮當親行。明日影幀移奉。時刻尙早。似不至窘速矣。上曰。禮曹判書入侍。出榻敎命退去。諸臣以次出。
정조 2년
戊戌五月十四日巳時。上御誠正閣。禮曹判書入侍時。禮曹判書李景祜。左承旨徐有防。記事官鄭東浚徐龍輔金勉柱。以次進伏訖。上曰。禮判進前。景祜進伏。上曰。宮園儀。尙未洗補乎。景祜曰。未及洗補矣。上曰。宗廟祀享。則以孟朔爲之。而宮園則下宗廟一等。而四享之定以二至二分。雖是先朝定式。今則事體自別。亦不必據此爲例。且昭顯墓享祀時。亦有擇日之例。此後則依五禮儀例。以仲朔上旬擇日爲之。而今此景慕宮夏享。上旬已過。中旬無餘日。其令日官。擇日爲之。則似好矣。景祜曰。宮園四享。定以二至二分。雖以先朝定式。載於景慕宮新定宮園儀。而以五禮儀中懿廟儀見之。事體視前自別。則仲朔上旬。當擇日爲之。宮園儀今將洗補。此一條亦卽釐正。今以夏享言之。所當擇日以入。而上旬已過。中旬餘日無多。十六日後連値奉審及齋戒與拘忌。無他吉日。以此日爲之乎。上曰。依爲之。出擧條景祜曰。俄問日官。則十九日些有拘忌。而亦爲平吉云矣。上曰。孝明殿三年奄過。又當此月。予懷不可言。自昨日以後。不以常人自處。而十九日則忌辰隔夜。實難動駕矣。上曰。大提學徐命膺牌招。景慕宮夏享祭親祭祝文製進事。榻前下敎。出榻敎命書傳敎曰。明日詣泰寧殿時。當由敦化門。詣景慕宮時當自弘化門。兵房以此知悉。上曰。明日藏寶閣奉安御容時。大臣中誰爲進去乎。景祜曰。領相進去云矣。上命書傳敎曰。藏譜閣奉安御容本。明日動駕前。大臣及堂上奉詣事。令禮曹知悉。命景祜先退。命書傳敎曰。禮房承旨。馳詣宗廟景慕宮奉審。祭物看審。諸執事進排官。摘奸以來。仍命退。諸臣以次退出。
정조 2년
戊戌五月十四日未時。上御誠正閣。藥房副提調。持加減交濟湯入侍時。副提調洪國榮。記事官柳孟養徐龍輔金勉柱。醫官慶絢。以次進伏訖。絢奉湯劑進前。上進御。上曰。卽見宋義載供辭。則其所發明之語。極涉窘鈍。至於問於申光緝云云之說。亦不成說。如是而豈可謂鳴冤乎。良可駭然。國榮曰。本事如有一亳曖昧之事。則當初發啓時。豈可驅人於不測之地。而十二人之設心同參。受人指目。昭不可掩。而以此不當之說。敢生發明之意。極甚猥越矣。命退去。諸臣以次出。
정조 2년
戊戌五月十四日酉時。上御誠正閣。都承旨入侍時。行都承旨洪國榮。記事官柳孟養徐龍輔金勉柱。以次進伏訖。上曰。今則朝官入闕時。皆着黑靴乎。國榮曰。頃日下敎後。朝班未見白靴之着矣。上曰。朝服亦有雨具乎。國榮曰。有之矣。上曰。今日甚蒸欝。頗有雨意。明日若沾濕往來則甚好矣。國榮曰。今明間似當沛然矣。上曰。洞口外及館峴留陣。何營爲之乎。國榮曰。本宮洞口外。則禁衛中軍。領軍結陣。館峴則御將領其軍結陣云矣。上曰。然則兵曹何不草記乎。國榮曰。先爲移文於宿衛所後。當爲草記矣。上曰。明日出宮。當自仁和門。以此分付。命退去。諸臣以次出。
정조 2년
行都承旨洪國榮隨駕宿。左承旨徐有防隨駕宿。右承旨吳載紹隨賀宿。左副承旨李鎭衡隨駕直。右副承旨申應顯隨賀宿。同副承旨李在學隨駕直。注書柳孟養隨駕宿鄭東浚隨駕直。事變假注書徐鼎修守宮直。
정조 2년
上在景慕宮。停常參經筵。
정조 2년
大駕詣景賢堂。入慕次後。政院玉堂藥房口傳問安。答曰。知道。
정조 2년
還詣璿源殿後。政院玉堂藥房口傳問安。答曰。知道。
정조 2년
傳于李在學曰。都承旨入侍。
정조 2년
傳于徐有防曰。日熱而且有雨意。馬兵禁軍及駕前駕後解甲。以軍服氈笠隨駕事。卽爲分付各營門。
정조 2년
傳于李鎭衡曰。都監堂上。率別看役入侍。
정조 2년
傳于李在學曰。王大妃殿惠慶宮問安。左承旨進去。
정조 2년
戊戌五月十五日卯時。上御誠正閣。都承旨入侍時。行都承旨洪國榮。記事官柳孟養徐龍輔金勉柱。以次進伏訖。國榮曰。夜間聖體。若何。上曰。一樣矣。命讀公事。國榮讀奏。上曰。喜兩方始。深庸喜幸。國榮曰。渴望之餘。民事誠爲多幸矣。上曰。三嚴爲之。侍衛整齊。承史詣閤。命退去。諸臣以次出。
정조 2년
戊戌五月十五日卯時。上詣慶熙宮。泰寧殿影幀移安入侍時。行都承旨洪國榮。左承旨徐有防。右承旨吳載紹。左副承旨李鎭衡。右副承旨申應顯。同副承旨李在學。記事官柳孟養鄭東浚徐龍輔金勉柱。以次侍立。上具遠游冠絳紗袍。乘輿由仁和門。出仁政門。上降輿乘輿出敦化門。上曰。侍衛軍兵雨具。大駕入興化門。詣泰寧殿門外降輿。左通禮啓請行禮。上就泰寧殿板位。左通禮啓請俯伏興四拜。上俯伏興四拜訖。仍詣殿內奉審。上曰。都監堂上入侍。都監提調金尙喆。堂上洪樂性具允鈺等。入侍于殿內。少間。中使二人。奉影幀奉安于神轝。儀仗鼓吹如常儀。由泰寧殿殿門。出興化門。上曰。雨勢如此。隨駕儀仗。以小駕儀仗待令。侍衛則別雲劍及入直外。堂下侍衛。姑令落後。景慕宮擧動時待令事。分付。上乘輿由興化門。陪從神轝。上曰。史官一員進去。傳于領相曰。神轝到萬安門外。姑勿啓請降轝。鼓吹亦姑勿止。以待大駕之至事傳諭。賤臣承命往傳。大駕入仁政門外降輿。乘輿詣萬安門外降轝。隨神轝入萬安門內。詣璿源殿。都監諸堂上亦隨入。中使二人。奉出癸未本影幀。奉安于第二室。奉安訖。上就板位。行四拜禮。上曰。當自內行茶禮。都監堂上及承史退出。諸臣以次退出。候于萬安門外。少間。上還詣小次。仍詣萬安門外。乘輿由光範門。入協陽門還內。諸臣以次退出。
정조 2년
戊戌五月十五日午時。上御誠正閣。藥房副提調。持加減交濟湯入侍時。副提調洪國榮。記事官柳孟養徐龍輔金勉柱。醫官慶絢。以次進伏訖。絢奉湯劑進前。上進御。上曰。今日移奉影幀。仰瞻御容。一喜一悲。心懷難抑。國榮曰。臣等瞻望影幀。宛如昔日臨殿之儀容。相顧垂淚。不勝嗚咽矣。上曰。雨勢如此。而軍兵似未及食代。景慕宮擧動時刻。以申初改入事。分付。賊臣承命。分付。命退去。諸臣以次出。
정조 2년
戊戌五月十五日申時。上詣景慕宮。入侍時。行都承旨洪國榮。左承旨徐有防。右承旨吳載紹。左副承旨李鎭衡。右副承旨申應顯。同副承旨李在學。記事官柳孟養鄭東浚徐龍輔金勉柱。以次陪從。上具遠游冠絳紗袍。乘輿出協陽門。至明政門降輿乘輦。國榮進圭。上受圭。六駕出弘化門。行兵曹判書李徽之曰。繖扇差備忠義衛。未及待令。事極駭然。當該忠義。令該府處之。何如。上曰。依爲之。出擧條至景慕宮大門外降輦所。降輦乘輿入齋室。上改具冕服。乘輿詣廟門外。降輿就扳位。左通禮啓請再拜興平身。上再拜興平身。仍詣廟內奉審。還就省器所。省器訖。還詣齋室。小間。改具遠游冠絳紗袍。詣省牲幕次。省牲如儀訖。還詣齋室。諸臣以次退出。
정조 2년
戊戌五月十五日酉時。上御景慕宮齋室。都承旨入侍時。行都承旨洪國榮。記事官柳孟養徐龍輔金勉柱。以次進伏訖。上曰。吉服後初來展拜。孺慕之痛。一倍罔極。國榮曰。俄於展拜時。仰瞻玉淚之被面。在庭諸臣。莫不抑塞。殿下孤露之感。安得不然。而但過爲傷懷。恐或聖體之欠安。深切憂悶矣。上曰。一時傷感。何關於氣體之損益乎。須勿過慮也。國榮曰。臣職在保護。故區區下情如此矣。上曰。好雨終日連夜。民事誠萬幸矣。兩麥雖云判歉。或可有蘇醒之望耶。國榮曰。山田已枯死者。已無及矣。而汚下之田。庶可免凶矣。。上曰。行祀後卽當還宮。預令分付。命退去。諸臣以次出。
정조 2년
行都承旨洪國榮宿衛所直。左承旨徐有防坐。右承旨吳載紹坐。左副承旨李鎭衡坐。右副承旨申應顯坐直。同副承旨李在學坐直。注書柳孟養藥院直鄭東浚仕直。事變假注書徐鼎修仕。
정조 2년
以備忘記傳于李在學曰。昨日英宗大王影幀移奉時。璿源殿守僕四人及永禧殿事知守僕。各米布參酌。磨鍊題給。景慕宮夏享親祭。卽吉後初也。本宮守僕及宗廟事知守僕。各米布磨鍊題給。大報壇展拜。亦是卽吉後初也。本壇守僕。一體題給事。分付。
정조 2년
以備忌記傳于徐有防曰。別看役許圭。前後效勞不少。宜置近地。相當邊將中相換事。分付。
정조 2년
傳于洪國榮曰。副提調。持加減交濟湯入侍。
정조 2년
李在學。以禮曹言啓曰。傳曰。初揀擇日子。以來月旬後望前擇入事。命下矣。卽令日官推擇。則來六月十一日爲吉云。以此日擧行之意。敢啓。傳曰。事多窘速。且値盛熱。以凉生多日。更爲磨鍊以入。
정조 2년
徐有防。以兵曹言啓曰。依下敎隨駕禁軍及駕後禁軍。與武藝別監標下軍兵等處。設粥以饋之意。敢啓。傳曰。知道。
정조 2년
吳載紹。以義禁府言啓曰。因刑曹啓辭。前參奉具彝錫。令該府嚴問事。批下矣。具彝錫。今方待命。卽爲拿囚之意。敢啓。傳曰。知道。
정조 2년
以公忠監司徐有隣狀啓。公州等官居金召史等。燒渰死事。傳于李鎭衡曰。令本道恤典擧行。
정조 2년
大司憲吳載純。大司諫金履素。司諫呂善亨。掌令權坪。持平申應淵李洪載。校理嚴思晩。副校理黃昇源李泰永。正言洪文泳。修撰洪明浩姜忱。副修撰南鶴聞啓曰。請鄭妻爲先削其爵號。亟施邦憲。使四百年宗社。轉危而爲安焉。請還寢遠竄罪人韓翼謩。金吾草記。勿施之命。仍施遠竄之典。請放歸田里罪人金相福。爲先極邊遠竄措辭見上答三司曰。不允。
정조 2년
大司憲吳載純。大司諫金履素。司諫呂善亨。掌令權坪。持平申應淵李洪載。正言洪文泳啓曰。請薪智島定配罪人敬彬。熊川縣定配罪人成運。亟令王府。更爲設鞫得情。請還寢象厚放歸田里之命。仍施絶島定配之典。請彦衡養遂獻遂。竝令王府。設鞫嚴問。請還寢會遂絶島定配之命。更令王府。設鞫得情。請還寢李觀源定配之命。更令王府。設鞫得情。請黑山島定配罪人龜柱。亟加嚴鞫。快正王法。請逆禶妻金吾初定濟州地定配。籍沒家産。一依法典擧行。請遲晩後物故罪人啓能。亟施孥籍之典。請令王府一依古典。趾賊等凶種之年未滿者。待其稍長。卽施邦刑。俾絶凶逆易種養禍之患。措辭見上答兩司曰。不允。
정조 2년
持平李洪載啓曰。請大靜縣爲奴罪人金壽賢。依律處斷。請興陽縣爲奴罪人河翼龍。南海縣爲奴罪人金重得。亟令王府。設鞫得情。快正王法。請梁山郡定配罪人錫達。依律處斷。請削黜罪人金漢耆。亟施竄配之典。請海南縣竄配罪人金載順。亟令王府設鞫嚴問。請三水府定配罪人洪達洙。亟令王府。更加嚴鞫。依律處斷。請長鬐縣遠竄罪人聖中。亟令王府。設鞫嚴問。期於得情。快正王法。請削版罪人有臣宗甲義駿。竝令王府。設鞫嚴問。依律處斷。請鍾城府定配罪人趙濟泰。海南縣定配罪人李潤成。更令王府。設鞫得情。施以當律。請楸子島定配罪人趙嵎。亟寢酌處之命。仍令王府。設鞫得情。快正王法。請旌義縣減死安置罪人興老。亟寢酌處之命。仍令王府。設鞫得情。快正王法。請還收罪人李彝永李㖯伊重根。減死刑配之命。竝依本律施行。請薪智島荐棘罪人瑩中。設鞫嚴問。快施當律。措辭見上答府曰。不允。
정조 2년
司諫呂善亨啓曰。請大靜縣爲奴罪人金壽賢。更令王府。設鞫嚴問。依律處斷。請爲奴罪人河翼龍金重得。亟命王府。設鞫得情。快正王法。請海南縣定配罪人李弘濟。亟令王府。設鞫嚴問。請海南縣竄配罪人金載順。亟令王府。設鞫嚴問。請寢竄逐罪人朴宗岳放釋之命。請遠竄罪人聖中。放逐罪人有臣宗甲義駿等。竝令王府。設鞫嚴問。期於得情。快正王法。請還寢福氷酌處之命。依律處斷。請海美縣定配罪人申光復。更令王府。嚴鞫得情。請金甲島爲奴罪人克觀。古今島爲奴罪人克泰。泗川縣定配罪人萬赫。更令王府。嚴鞫得情。快正王法。請定配罪人具翼遠。亟寢酌處之命。仍令王府嚴鞫得情。快施當律。請減死安置罪人大燮。亟寢酌處之命。仍令王府。設鞫得情。快正王法。請減死罪人弼海。亟寢酌處之命。仍令王府。設鞫得情。快正王法。請放逐鄕里罪人尹得毅。施以屛裔之典。請韓後翼。卽令王府。嚴鞫得情。快正邦刑。請遠竄罪人安兼濟李宅鎭。亟令王府。竝加嚴鞫。期於得情。依律處斷。請恒善支屬。亟命散配。日謙兄第。竝投絶島。以嚴隄防。請還寢禁庭拔劍罪人朴重根。殺人罪人李彝永。僞印曆書罪人李㖯伊減死之命。依律處斷。請荐棘罪人瑩中。亟令王府。設鞫嚴問。快施當律。請亟收放逐罪人鄭遠達。珍島郡定配罪人閔百奮放釋之命。請固城縣投畀罪人李鎭常。巨濟府絶島安置罪人朴宗集。亟令王府。拿鞫得情。施以當律。請吳濬根。亟施屛裔之典。措辭見上答院曰。不允。
정조 2년
戊戌五月十六日四更一點。上親行景慕宮。夏享大祭入侍時。行都承旨洪國榮。左承旨徐有防。右承旨吳載紹。左副承旨李鎭衡。右副承旨申應顯。同副承旨李在學。記事官柳孟養鄭東浚徐龍輔金勉柱。以次侍立。上具冕服出齋殿。詣板位上。西向立。執禮讀笏記。禮儀使啓請再拜。上再拜。軒架作將。三成。禮儀使導上詣盥洗位。載紹沃水。鎭衡承水。有防進巾。應顯受巾。禮儀使導上詣神位前。西向跪。進瓚官奉瓚進前。上執以灌地。以授受瓚官。進弊官奉幣進前。上執以傳奠幣官。禮儀使導上降復位。禮儀使啓請行初獻禮。導上詣尊所。北向立。載紹擧羃。應顯酌酒。禮儀使導上詣神位前。西向跪。國榮奉香。在學奉爐。上三上香。鎭衡進酌。在學奠酌。大祝進前讀祝訖。禮儀使導降復位。行亞終獻禮訖。禮儀使啓請再拜。上再拜。禮儀使詣西階上。行飮福禮。禮儀使導上還降復位。行再拜禮儀使。導上詣望燎位。望燎訖。禮儀使跪啓禮畢。導上還齋殿。上曰。當還宮。侍衛整齊。諸臣以次退出。
정조 2년
戊戌五月十六日丑時。上還宮入侍時。行都承旨洪國榮。左承旨徐有防。右承旨吳載紹。左副承旨李鎭衡。右副承旨申應顯。同副承旨李在學。記事官柳孟養鄭東浚徐龍輔。以次陪從。上具遠遊冠絳紗袍。乘輿出宮門。至乘輦所乘輦。上曰。宣傳官持標信。往隨駕各營。解嚴後勞問。可也。仍詣弘化門內。降輦乘輿。由協陽門還內。諸臣。以次退出。
정조 2년
戊戌五月十六日辰時。上御誠正閣。都承旨入侍時。行都承旨洪國榮。記事官柳孟養徐龍輔金勉柱。以次進伏訖。國榮曰。達宵行禮。侵曉還宮。聖體。若何。上曰。一樣矣。命讀公事。國榮讀奏。上曰。昨日之雨。以水標及測雨器水深觀之。則幾爲一犁。久旱之餘。誠爲萬幸。國榮曰。終日所注。洽爲一犁。半枯之麥穗。龜拆之秧坂。庶可蘇醒。渴悶之餘。極甚多幸矣。上曰。揀擇。待涼生擧行。則當於何月擇定乎。國榮曰。七月望念間。擇吉則好矣。上曰。經宿擧動時。各營軍兵去來文簿。關由於宿衛所乎。國榮曰。只有兵曹移文。而其他營門。則無相關之事矣。上曰。宿衛所。旣是統領闕內軍。則經宿之時。諸營之軍。便同入直軍。宿衛大將。固當摠察。此後則無論留陣環圍。領軍數爻及結陣處所各營。皆報於宿衛所事。永爲定式。可也。國榮曰。旣承下敎。當令各軍門擧行之意。知委矣。命退去。諸臣以次出。
정조 2년
戊戌五月十六日未時。上御誠正閣。藥房副提調。持加減交濟湯入侍時。副提調洪國榮。記事官柳孟養徐龍輔金勉柱。醫官慶絢。以次進伏訖。絢奉湯劑進前。上進御。上曰。昨見屛門把守軍。則多有兒弱。名曰把守。極甚疎忽矣。國榮曰。元軍之數。每患不足。以待年軍立之。故有兒弱矣。上曰。今番親祭。卽吉後初。本宮守僕。不可不施賞矣。國榮曰。然則皇壇璿源殿守僕。似當一體施賞矣。上曰。予未及下敎矣。今當同爲施賞矣。命退去。諸臣以次出。
정조 2년
戊戌五月十六日戌時。上御誠正閣。都承旨入侍時。行都承旨洪國榮。記事官柳孟養徐龍輔金勉柱。以次進伏訖。上曰。諸道中舊還最多處。幾道云乎。國榮曰。三南穀簿。本來夥然。連歲飢荒。太半不捧。此爲諸道中最多矣。上曰。今番十萬石蕩減。三南則多數分排乎。國榮曰。比他道稍優。而當初備局分排。有不能詳審者。以平安監司報備苟狀啓觀之。舊還中丁亥條最久。而以分排之優數。至入丙申條云。其所分排。頗甚不均矣。上曰。何不商量而不均分排乎。國榮曰。未及考閱舊還會簿。只參酌分排。故未免疎忽云矣。上曰。卽見京畿雨澤狀啓。則今番之雨。一道均沾。誠甚多幸矣。國榮曰。猶未浹洽。故移秧甚艱云矣。命退去。諸臣以次出。
정조 2년
行都承旨洪國榮宿衛所直。左承旨徐有防坐直。右承旨吳載紹坐。左副承旨李鎭衡坐。右副承旨申應顯坐。同副承旨李在學坐直。注書柳孟養藥院直鄭東浚仕直。事變假注書徐鼎修仕。
정조 2년
徐有防。以訓鍊都監言啓曰。因宿衛所知委。發遣砲手矣。彰義門外近處。中虎一頭捉得。而孕雛三箇。故竝封進之意。敢啓。傳曰。知道。自本都監施賞。
정조 2년
徐有防。以兵曹言啓曰。五衛將李潤禧。忠壯衛將許𡨶。俱以病難供職。呈狀乞遞。宿衛輪番之任。不可久曠。竝今姑改差。何如。傳曰。允。
정조 2년
大司憲吳載純。大司諫金履素。司諫呂善亨。持平申應淵李洪載。校理嚴思晩。副校理黃昇源李泰永。正言洪文泳。修撰姜忱洪明浩。副修撰南鶴聞啓曰。請鄭妻爲先削其爵號。亟施邦憲。使四百年宗社。轉危而爲安焉。請還寢遠竄罪人韓翼謩。金吾草記勿施之命。仍施遠竄之典。請放歸田里罪人金相福。爲先極邊遠竄。措辭見上答三司曰。不允。
정조 2년
大司憲吳載純。大司諫金履素。司諫呂善亨。持平申應淵李洪載。正言洪文泳啓曰。請薪智島定配罪人敬彬。熊川縣定配罪人成運。亟令王府。更爲設鞫得情。請還寢象厚放歸田里之命。仍施絶島定配之典。請彦衡養遂獻遂。竝令王府。設鞫嚴問。請還寢會遂絶島定配之命。仍令王府。設鞫得情。請還寢李觀源定配之命。更令王府。設鞫得情。請黑山島定配罪人龜柱。亟加嚴鞫。快正王法。請逆禶妻金吾初定濟州地定配。籍沒家産。一依法典擧行。請遲晩後物故罪人啓能。亟施孥籍之典。請令王府一依古典。趾賊等凶種之年未滿者。待其稍長。卽施邦刑。俾絶凶逆易種養禍之患。措辭見上答兩司曰。不允。籍産事。久益不忍聞。亟停勿煩。
정조 2년
持平申應淵啓曰。請大靜縣爲奴罪人金壽賢。依律處斷。請興陽縣爲奴罪人河翼龍。南海縣爲奴罪人金重得。亟令王府。設鞫得情。快正王法。請梁山郡定配罪人錫達。依律處斷。請削黜罪人金漢耆。亟施竄配之典。請海南縣竄配罪人金載順。亟令王府。設鞫嚴問。請三水府定配罪人洪達洙。亟令王府。更加嚴鞫。依律處斷。請長鬐縣遠竄罪人聖中。亟令王府。設鞫嚴問。期於得情。快正王法。請削版罪人有臣宗甲義駿。竝令王府。設鞫嚴問。依律處斷。請鍾城府定配罪人趙濟泰。海南縣定配罪人李潤成。更令王府。設鞫得情。施以當律。請楸子島定配罪人趙嵎。亟寢酌處之命。仍令王府。設鞫得情。快正王法。請旌義縣減死安置罪人興老。亟寢酌處之命。仍令王府。設鞫得情。快正王法。請還收罪人李彝永李㖯伊重根。減死刑配之命。竝依本律施行。請薪智島荐棘罪人瑩中。設鞫嚴問。快施當律。措辭見上答府曰。不允。
정조 2년
正言洪文泳啓曰。請大靜縣爲奴罪人金壽賢。更令王府。設鞫嚴問。依律處斷。請爲奴罪人河翼龍金重得。亟命王府。設鞫得情。快正王法。請海南縣定配罪人李弘濟。亟令王府。設鞫嚴問。請海南縣竄配罪人金載順。亟令王府。設鞫嚴問。請寢竄逐罪人朴宗岳放釋之命。請遠竄罪人聖中。放逐罪人有臣宗甲義駿等。竝令王府。設鞫嚴問。期於得情。快正王法。請還寢福氷酌處之命。依律處斷。請海美縣定配罪人申光復。更令王府。嚴鞫得情。請金甲島爲奴罪人克觀。古今島爲奴罪人克泰。泗川縣定配罪人萬赫。更令王府。嚴鞫得情。快正王法。請定配罪人具翼遠。亟寢酌處之命。仍令王府。嚴鞫得情。快施當律。請減死安置罪人大燮。亟寢酌處之命。仍令王府。設鞫得情。快正王法。請減死罪人弼海。亟寢酌處之命。仍令王府。設鞫得情。快正王法。請放逐鄕里罪人尹得毅。施以屛裔之典。請韓後翼。卽令王府。設鞫得情。快正邦刑。請遠竄罪人安兼濟李宅鎭。亟令王府。竝加嚴鞫。期於得情。依律處斷。請恒善支屬。亟命散配。日謙兄弟。竝投絶島。以嚴隄防。請還寢禁庭拔劍罪人朴重根。殺人罪人李彝永。僞印曆書罪人李㖯伊。減死之命。依律處斷。請荐棘罪人瑩中。亟令王府。設鞫嚴問。快施當律。請亟收放逐罪人鄭遠達。珍島郡定配罪人閔百奮。放釋之命。請固城縣投畀罪人李鎭常。巨濟府絶島安置罪人朴宗集。亟令王府。拿鞫得情。施以當律。請吳濬根亟施屛裔之典。措辭見上答院曰。不允。朴宗岳事。尹得毅事。亟停勿煩。
정조 2년
戊戌五月十七日卯時。上御誠正閣。都承旨入侍時。行都承旨洪國榮。記事官柳孟養徐龍輔金勉柱。以次進伏訖。國榮曰。夜間聖體。若何。上曰。一樣矣。命讀公事。國榮讀奏。上曰。彰義門外。捉得大虎。除害則甚爲可幸。而京城地近處。虎豹之肆行。極甚憂悶矣。國榮曰。聞近來門外閭巷之間。虎迹狼藉云。故令各營。多發善放砲手出送矣。果捉一惡虎。誠爲可幸矣。上曰。此後連爲發捕事。申飭各營。可也。國榮曰。當更爲嚴飭矣。命退去。諸臣以次出。
정조 2년
戊戌五月十七日未時。上御誠正閣。藥房副提調。持加減交濟湯入侍時。副提調洪國榮。記事官柳孟養徐龍輔金勉柱。醫官慶絢。以次進伏訖。絢奉湯劑進前。上進御。上曰。今朔則連有事故。闕講頗久。殊甚可悶。國榮曰。今則大事已過。頻使開講。好矣。上曰。堂上軍職。受由下鄕之時。只有出去肅拜。無入來肅拜。雖過限。朝廷無察飭之事。此雖謬例。亦觀紀綱矣。國榮曰。實職則例有入來肅拜。而軍職則未見入來肅拜者矣。上曰。無論軍職實職。除往還留七日。載在法典。而近來軍職下鄕。殆過數三朔不上來。此不可不變通者矣。國榮曰。旣有日限。則不可如是遲久。一番申飭。好矣。上曰。從當下敎矣。命退去。諸臣以次出。
정조 2년
戊戌五月十七日戌時。上御誠正閣。都承旨入侍時。行都承旨洪國榮。記事官柳孟養徐龍輔金勉柱。以次進伏訖。上命讀諸道狀啓。國榮讀奏。命書判付。上曰。嶺南設祭祈雨。已過一望。而尙未得一霈云。極爲悶慮。國榮曰。嶺南今年。若又告歉。則嶺民。必有離散之慮。朝廷濟恤之策。誠茫然矣。上曰。賑穀已盡於昨今兩年。還穀太半爲舊逋。廟堂之臣。別般講究。然後嶺民。庶免顚連之患矣。國榮曰。廟堂豈不思竭力賙賑之道。而他道若未免歉。則亦無移轉之穀。深切憂悶矣。命退去。諸臣以次出。
정조 2년
行都承旨洪國榮宿衛所直。左承旨徐有防坐。右承旨吳載紹坐直。左副承旨李鎭衡病。右副承旨申應顯病。同副承旨李在學坐直。注書柳孟養藥院直鄭東浚仕直。事變假注書徐鼎修仕。
정조 2년
大司憲吳載純。大司諫金履素。司諫呂善亨。持平申應淵李洪載。校理嚴思晩。副校理黃昇源李泰永。正言洪文泳。修撰洪明浩姜忱。副修撰南鶴聞啓曰。請鄭妻爲先削其爵號。亟施邦憲。使四百年宗社。轉危而爲安焉。請還寢遠竄罪人韓翼謩。金吾草記勿施之命。仍施遠竄之典。請放歸田里罪人金相福。爲先極邊遠竄。措辭見上答三司曰。不允。
정조 2년
大司憲吳載純。大司諫金履素。司諫呂善亨。持平申應淵李洪載。正言洪文泳啓曰。請薪智島定配罪人敬彬。熊川縣定配罪人成運。亟令王府。更爲設鞫得情。請還寢象厚放歸田里之命。仍施絶島定配之典。請彦衡養遂獻遂。竝令王府。設鞫嚴問。請還寢會遂絶島定配之命。仍令王府。設鞫得情。請還寢李觀源定配之命。更令王府。設鞫得情。請黑山島定配罪人龜柱。亟加嚴鞫。快正王法。請逆禶妻。金吾初定濟州地定配。籍沒家産。一依法典擧行。請遲晩後物故罪人啓能。亟施孥籍之典。請令王府。一依古典。趾賊等凶種之年未滿者。待其稍長。卽施邦刑。俾絶凶逆易種養禍之患。措辭見上答兩司曰。不允。
정조 2년
持平李洪載啓曰。請大靜縣爲奴罪人金壽賢。依律處斷。請興陽縣爲奴罪人河翼龍。南海縣爲奴罪人金重得。亟令王府。設鞫得情。快正王法。請梁山郡定配罪人錫達。依律處斷。請削黜罪人金漢耆。亟施竄配之典。請海南縣竄配罪人金載順。亟令王府。設鞫嚴問。請三水府定配罪人洪達洙。亟令王府。更加嚴鞫。依律處斷。請長鬐縣遠竄罪人聖中。亟令王府。設鞫嚴問。期於得情。快正王法。請削版罪人有臣宗甲義駿。竝令王府。設鞫嚴問。依律處斷。請鍾城府定配罪人趙濟泰。海南縣定配罪人李潤成。更令王府。設鞫得情。施以當律。請楸子島定配罪人趙嵎。亟寢酌處之命。仍令王府。設鞫得情。快正王法。請旌義縣減死安置罪人興老。亟寢酌處之命。仍令王府。設鞫得情。快正王法。請還收罪人李彝永李㖯伊重根。減死刑配之命。竝依本律施行。請薪智島荐棘罪人瑩中。設鞫嚴問。快施當律。措辭見上答府曰。不允。
정조 2년
司諫呂善亨啓曰。請大靜縣爲奴罪人金壽賢。更令王府。設鞫嚴問。依律處斷。請爲奴罪人河翼龍金重得。亟命王府。設鞫得情。快正王法。請海南縣定配罪人李弘濟。亟令王府。設鞫嚴問。請海南縣竄配罪人金載順。亟令王府。設鞫嚴問。請寢竄逐罪人朴宗岳放釋之命。請遠竄罪人聖中。放逐罪人有臣宗甲義駿等。竝令王府。設鞫嚴問。期於得情。快正王法。請還寢福氷酌處之命。依律處斷。請海美縣定配罪人申光復。更令王府。嚴鞫得情。請金甲島爲奴罪人克觀。古今島爲奴罪人克泰。泗川縣定配罪人萬赫。更令王府。嚴鞫得情。快正王法。請定配罪人具翼遠。亟寢酌處之命。仍令王府。嚴鞫得情。快施當律。請減死安置罪人大燮。亟寢酌處之命。仍令王府。設鞫得情。快正王法。請減死罪人弼海。亟寢酌處之命。仍令王府。設鞫得情。快正王法。請放逐鄕里罪人尹得毅。施以屛裔之典。請韓後翼。卽令王府。嚴鞫得情。快正邦刑。請遠竄罪人安兼濟李宅鎭。亟令王府。竝加嚴鞫。期於得情。依律處斷。請恒善支屬。亟命散配。日謙兄弟。竝投絶島。以嚴隄防。請還寢禁庭拔劍罪人朴重根。殺人罪人李彝永。僞印歷書罪人李㖯伊。減死之命。依律處斷。請荐棘罪人瑩中。亟令王府。設鞫嚴問。快施當律。請亟收放逐罪人鄭遠達。珍島郡定配罪人閔百奮放釋之命。請固城縣投畀罪人李鎭常。巨濟府絶島安置罪人朴宗集。亟令王府。拿鞫得情。施以當律。請吳濬根亟施屛裔之典。措辭見上答院曰。不允。
정조 2년
戊戌五月十八日卯時。上御誠正閣。都承旨入侍時。行都承旨洪國榮。記事官柳孟養徐龍輔金勉柱。以次進伏訖。國榮曰。夜間聖體。若何。上曰。一樣矣。命讀公事。國榮讀奏。上曰。在副承旨。今日何不仕進乎。國榮曰。有實病。不得仕進云矣。上曰。近因事故。次對久未爲之。廟謨其無積滯者乎。國榮曰。今則方農之時。故民事國事。別無時急稟處之事矣。上曰。備局坐起。連爲之乎。國榮曰。近來則或間月而爲之。或至數三月而爲之矣。上曰。設置備局。專在於論確邊謨。講磨國事。逐日坐起於本司。五日一次登對。自是古例。而近來則初不坐起。旣無講論之事。故每値登對。只有大臣數擧條而已。其餘諸宰。默默而退。設置籌司之意焉在。良可慨然。國榮曰。聖敎誠然矣。籌司。何等緊要且重之地。而坐起不頻。廟謨未講。無一事利於民而益於國者。臣亦方帶有司之任。只切慙悚。上曰。卿則長處闕中。雖欲參坐起。豈可容易乎。國榮曰。坐起一節。一番申飭。好矣。命退去。諸臣以次出。
정조 2년
戊戌五月十八日未時。上御誠正閣。藥房副提調。持加減交濟湯入侍時。副提調洪國榮。記事官柳孟養徐龍輔金勉柱。醫官慶絢。以次進伏訖。絢奉湯劑進前。上進御。上曰。近來武藝別監之新入者身手及技藝。頗勝於前。果有申飭之效矣。國榮曰。聞訓將。精擇可合者。使之着實習藝。故此後則選入者。漸勝云矣。上曰。近來則掖隷。不敢作弊於閭巷間乎。國榮曰。一自嚴飭之後。卽悛舊習。無一作弊之事云矣。命退去。諸臣以次出。
정조 2년
戊戌五月十八日戌時。上御誠正閣。都承旨入侍時。行都承旨洪國榮。記事官柳孟養徐龍輔金勉柱。以次進伏訖。上曰。卽見揀擇草記。則以七月八月多日擇入。予意則以八月爲定。好矣。國榮曰。初旣退定則八月定行。亦何妨乎。上曰。三揀擇後。當就別宮。以何處爲之則好乎。國榮曰。此則該曹。當臨時取稟。商量下敎。好矣。上曰。冊嬪時。當有正副使。以何品官爲之乎。國榮曰。聞禮判之言。則正卿當爲正使。參判當爲副使云矣。上曰。歲歉民窮。國家大事。稠疊。京外擧行之際。或慮撓民。是爲可悶。國榮曰。朝家曾已嚴飭。且備局。時時提飭。似無大段撓民之事矣。命退去。諸臣以次出。
정조 2년
行都承旨洪國榮宿衛所直。左承旨徐有防坐。右承旨吳載紹坐直。左副承旨申應顯坐。右副承旨李在學坐直。同副承旨安聖彬未肅拜。注書柳孟養藥院直鄭東浚仕直。事變假注書徐鼎修仕。
정조 2년
吳載紹啓曰。明日永祐園忌辰祭傳香。禮房承旨。當爲齋宿。而左副承旨李鎭衡。病不仕進。卽爲牌招。何如。傳曰。允。
정조 2년
以左副承旨李鎭衡。牌招啓辭。傳于李在學曰。許遞。前望單子入之。
정조 2년
李在學啓曰。明日永祐園忌辰祭傳香。禮房承旨。當爲齋宿。右承旨吳載紹。纔已申退。所當牌招。而拘於廳規。不得請牌。何以爲之。敢稟。傳曰。牌招。
정조 2년
傳于李在學曰。民事方殷。守令有闕。代口傳差出。
정조 2년
吏曹口傳政事。以李勉基爲淸安縣監。以李周憲。爲河陽縣監。
정조 2년
安聖彬。以實錄廳意啓曰。都廳郞廳林蓍喆李在學沈有鎭。陞資。代以吏曹正郞沈豐之。副司果宋煥喆。修撰洪明浩差下。使之察任。謄錄郞廳時無書役。今姑權減。何如。傳曰。允。
정조 2년
徐有防。以兵曹言啓曰。今五月二十日。文臣朔試射日次。而永祐園忌辰祭齋戒相値。不得爲之之意。敢啓。傳曰。知道。
정조 2년
慶尙監司李性源狀啓。進上竹笋。限內不得封進。惶恐待罪事。傳于安聖彬曰。勿待罪事。回諭。
정조 2년
大司憲吳載純。大司諫金履素。司諫呂善亨。持平申應淵。校理嚴思晩。副校理黃昇源李泰永。正言洪文泳。修撰洪明浩。副修撰姜忱南鶴聞啓曰。請鄭妻爲先削其爵號。亟施邦憲。使四百年宗社。轉危而爲安焉。請還寢遠竄罪人韓翼謩金吾草記勿施之命。仍施遠竄之典。請放歸田里罪人金相福。爲先極邊遠竄。措辭見上答三司曰。不允。
정조 2년
大司憲吳載純。大司諫金履素。司諫呂善亨。持平申應淵。正言洪文泳啓曰。請薪智島定配罪人敬彬。熊川縣定配罪人成運。亟令王府。更爲設鞫得情。請還寢象厚放歸田里之命。仍施絶島定配之典。請彦衡養遂獻遂。竝令王府設鞫嚴問。請還寢會遂絶島定配之命。仍令王府設鞫得情。請還寢李觀源定配之命。更令王府設鞫得情。請黑山島定配罪人龜柱。亟加嚴鞫。快正王法。請逆禶妻。金吾初定濟州地定配。籍沒家産。一依法典擧行。請遲晩後物故罪人啓能。亟施孥籍之典。請令王府。一依古典。趾賊等凶種之年未滿者。待其稍長。卽施邦刑。俾絶凶逆易種養禍之患。措辭見上答兩司曰。不允。籍産事。久益不忍聞。亟停勿煩。
정조 2년
持平申應淵啓曰。請大靜縣爲奴罪人金壽賢。依律處斷。請興陽縣爲奴罪人河翼龍。南海縣爲奴罪人金重得。亟令王府。設鞫得情。快正王法。請梁山郡定配罪人錫達。依律處斷。請削黜罪人金漢耆。亟施竄配之典。請海南縣竄配罪人金載順。亟令王府。設鞫嚴問。請三水府定配罪人洪達洙。亟令王府。更加嚴鞫。依律處斷。請長鬐縣遠竄罪人聖中。亟令王府。設鞫嚴問。期於得情。快正王法。請削版罪人有臣宗甲義駿。竝令王府。設鞫嚴問。依律處斷。請鍾城府定配罪人趙濟泰。海南縣定配罪人李潤成。更令王府。設鞫得情。施以當律。請楸子島定配罪人趙嵎。亟寢酌處之命。仍令王府。設鞫得情。快正王法。請旌義縣減死安置罪人興老。亟寢酌處之命。仍令王府。設鞫得情。快正王法。請還收罪人李彝永李㖯伊重根減死刑配之命。竝依本律施行。請薪智島荐棘罪人瑩中。設鞫嚴問。快施當律。措辭見上答府曰。不允。
정조 2년
正言洪文泳啓曰。請大靜縣爲奴罪人金壽賢。更令王府設鞫嚴問。依律處斷。請爲奴罪人河翼龍金重得。亟命王府設鞫得情。快正王法。請海南縣定配罪人李弘濟。亟令王府設鞫嚴問。請海南縣竄配罪人金載順。亟令王府設鞫嚴問。請寢竄逐罪人朴宗岳放釋之命。請遠竄罪人聖中。放逐罪人有臣宗甲義駿等。竝令王府設鞫嚴問。期於得情。快正王法。請還寢福氷酌處之命。依律處斷。請海美縣定配罪人申光復。更令王府嚴鞫得情。請金甲島爲奴罪人克觀。古今島爲奴罪人克泰。泗川縣定配罪人萬赫。更令王府嚴鞫得情。快正王法。請定配罪人具翼遠。亟寢酌處之命。仍令王府嚴鞫得情。快施當律。請減死安置罪人大燮。亟寢酌處之命。仍令王府設鞫得情。快正王法。請減死罪人弼海。亟寢酌處之命。仍令王府設鞫得情。快正王法。請放逐鄕里罪人尹得毅。施以屛裔之典。請韓後翼。卽令王府嚴鞫得情。快正邦刑。請遠竄罪人安兼濟李宅鎭。亟令王府。竝加嚴鞫。期於得情。依律處斷。請恒善支屬。亟命散配。日謙兄弟。竝投絶島。以嚴隄防。請還寢禁庭拔劍罪人朴重根。殺人罪人李彝永。僞印曆書罪人李㖯伊減死之命。依律處斷。請荐棘罪人瑩中。亟令王府設鞫嚴問。快施當律。請亟收放逐罪人鄭遠達。珍島郡定配罪人閔百奮放釋之命。請固城縣投畀罪人李鎭常。巨濟府絶島安置罪人朴宗集。亟令王府拿鞫得情。施以當律。請吳濬根。亟施屛裔之典。措辭見上答院曰。不允。朴宗岳尹得毅事。亟停勿煩。
정조 2년
戊戌五月十九日。記事官姜彙鈺。刑曹以宋載義鳴申聞事捧供。而所供如此。上裁。何如。啓目。傳曰。若此則國法何所施乎。此供辭。勿施爲良如敎。
정조 2년
戊戌五月十九日辰時。上御誠正閣。都承旨入侍時。行都承旨洪國榮。記事官柳孟養徐龍輔金勉柱。以次進伏訖。國榮曰。夜間聖體。若何。上曰。一樣矣。命讀公事。國榮讀奏。上曰。左副。今日則仕進乎。國榮曰。病勢難强。故不得入來云矣。上曰。然則姑解其職。以便調病。好矣。國榮曰。聖敎誠好矣。上曰。臺啓中。籍産事。逐日傳啓。益不忍聞。每以勿煩答之。而臺臣何不諒予之意。尙此瀆撓乎。國榮曰。殿下惻怛之情事。安得不然。而逆禶之罪關宗社。旣伏王章。則職在執法。仰請籍産。固是當然之事。豈可以勿煩之批。遽停莫重之啓乎。此等事。固當付之於下。以重公議。好矣。上曰。予非不知渠罪之罔赦。公法之至重。而渠旣伏法。則至於籍産一款。無所關係。似不當一味爭執矣。命退去。諸臣以次出。
정조 2년
戊戌五月十九日未時。上御誠正閣。藥房副提調。持加減交濟湯入侍時。副提調洪國榮。記事官柳孟養徐龍輔金勉柱。醫官慶絢。以次進伏訖。絢奉湯劑進前。上進御。上曰。連見諸道兩澤狀啓。則非但無一道浹洽處。頃者大雨。不得遍及於諸道。一天之下。雨澤之不均。誠可異也。國榮曰。昨年雖有旱災。而驟雨甚頻。間或有浹洽處矣。今年則無論遠近。一味亢旱。前頭之憂。誠不少矣。上曰。外方頒賜續明義錄。諺解幾件印來乎。國榮曰。先以二百件印出矣。上曰。實錄幾何爲之云乎。國榮曰。所編者甚小云矣。上曰。如是則實無訖役之日。堂上加出。合力纂修。好矣。國榮曰。堂上加出。分年撰出。則事可易矣。上曰。摠裁官。以此變通。好矣。國榮曰。有下敎然後。當爲擧行矣。命退去。諸臣以此出。
정조 2년
戊戌五月十九日戌時。上御誠正閣。都承旨入侍。行都承旨洪國榮。記事官柳孟養徐龍輔金勉柱。以次進伏訖。上曰。庭試當於何時爲之乎。國榮曰。謁聖旣定於七月念後。庭試初試。則謁聖前爲之。好矣。上曰。如是則兩科之間。日字甚近。似無窘速之患乎。國榮曰。雖或有窘速之弊。鄕儒之滯京可悶。兩科之間。日字相近。然後事甚順便矣。上曰。事勢似然。而會試當行於八月。揀擇嘉禮。似相値矣。國榮曰。擇日則似當分排磨鍊矣。上曰。自祔廟以後。上號封園等。大事連疊。嘉禮及科擧當前。經用之不足。已無可言。度支何以支用云耶。國榮曰。向者諸處都監所用。專以關西移劃之物。僅僅支用。而前頭大事。本曹則勢難全辦。不可不以某樣錢穀。移來然後。似無苟艱之慮矣。上曰。或當大事。每待移劃。名曰掌財之府。而若是枵然。國計誠可憂悶矣。國榮曰。度支之如此。誠爲哀痛矣。命退去。諸臣以次出。
정조 2년
行都承旨洪國榮宿衛所直。左承旨徐有防坐。右承旨吳載紹坐。左副承旨申應顯坐。右副承旨李在學坐直。同副承旨安聖彬坐直。注書柳孟養藥院直鄭東浚仕直。事變假注書徐鼎修仕。
정조 2년
徐有防。以都摠府言啓曰。今日入直內三廳武兼禁軍等軍兵等。當爲中日習射。而永祐園忌辰祭齋戒相値。不得爲之之意。敢啓。傳曰。知道。
정조 2년
傳于徐有防曰。禮房承旨。馳詣永祐園。奉審以來。
정조 2년
戊戌五月二十日辰時。上御誠正閣。都承旨入侍時。行都承旨洪國榮。記事官柳孟養徐龍輔金勉柱。以次進伏訖。國榮曰。夜間聖體。若何。上曰。一樣矣。國榮曰。永祐園忌辰隔宵。伏想聖慕。益復如新。上曰。逢此日孺慕之痛。一倍罔極。國榮曰。永祐園體貌。與他園自別。而當初守護軍分定。比他園最小。故向日本園動駕時。以加出事。仰奏。而蒙許矣。該曹。以無文跡尙不擧行。從速下敎。好矣。上曰。從當下敎。而非但守護軍之如此。火巢甚狹。殊無寢園貌樣。當與禮官相議。稍廣其火巢矣。國榮曰。雖墓所火巢。或多廣處。而永祐園。則周圍本不廣。故火巢甚窄。此當急時釐正者矣。命退去。諸臣以次出。
정조 2년
戊戌五月二十日未時。上御誠正閣。藥房副提調持加減交濟湯入侍時。副提調洪國榮。記事官柳孟養徐龍輔金勉柱。醫官慶絢。以次進伏訖。絢奉湯劑進前。上進御。上曰。騎士節目。已爲詳定乎。國榮曰。已與御將相議。以成節目矣。上曰。末副薦。作爲一哨乎。國榮曰。然矣。上曰。宣薦之區處於禁軍。已是善變通。而末副薦。終無歸屬。故深以爲悶矣。卿果出意見。使許多武士。皆有歸屬。誠可幸也。上曰。然則都政時。初入仕別取才。不當爲之乎。國榮曰。騎士久勤。旣爲初入仕階梯。則初仕別取才。似不當爲之矣。上曰。久勤當爲幾年乎。國榮曰。可爲七八年。而其中若有別試射居首者。則當不計年之近久。可爲首久勤矣。上曰。節目。以此定式乎。國榮曰。此爲激勸之道。故節目添入矣。上曰。此亦甚好矣。命退去。諸臣以次出。
정조 2년
戊戌五月二十日戌時。上御誠正閣。都承旨入侍時。行都承旨洪國榮。記事官柳孟養徐龍輔金勉柱。以次進伏訖。上曰。騎士旣已變通。則末部薦。前銜竝付之乎。國榮曰。禁軍亦付宣薦前銜。此亦當付前銜矣。上曰。軍門大將。例有別備。而此是有名無實者。稱以別備。徒存會簿。乍留旋用。別備之意。安在。誠可寒心。國榮曰。軍門別備。果無其實。如有用餘。則錄入會簿。隨用還出。別無利益於朝家矣。上曰。卿之別備於本營者。今爲幾何。國榮曰。姑未知其數之幾何。而雖一石米一兩錢。大將應用之所餘者。盡數入置於庫中。而始不犯用矣。上曰。頃聞鄭民始言。則卿之別備者。米爲數千餘石。錢爲數萬餘兩云。然否。國榮曰。幾可爲此數矣。上曰。卿之伯父西關別備。可爲十餘萬兩。以爲補於戶曹矣。卿又如是多數別備。靡卿叔姪。國用亦將何恃。國榮曰。臣叔姪。受國厚恩。常懷圖報。雖財用之些少者。皆欲利於國。以故臣叔。方在腴藩。公私適用之外。盡歸公貨。故今番戶曹支用。專辜於西關云。甚可幸矣。上曰。今年許多都監。如非關西別備錢。則勢將苟艱矣。國榮曰。然矣。命退去。諸臣以次出。
정조 2년
行都承旨洪國榮宿衛所直。左承旨未差。右承旨吳載紹坐。左副承旨申應顯坐。右副承旨李在學坐直。同副承旨安聖彬坐直。注書柳孟養藥院直鄭東浚仕直。事變假注書徐鼎修仕。
정조 2년
傳于洪國榮曰。副提調持加減交濟湯人侍。